
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 29.030 τ.μ. στη θέση Κιάφα - 

Ράχη κοινότητας Φούρνων Ν. Αργολίδας. 1 

Κήρυξη αναδασωτέας έκτασης 28,500 στρέμ στη θέση Καραθώνα 
Δήμου Ναυπλίου Ν. Αργολίδας. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου Αθηνών και 

καθορισμός θέσης και διάταξής κτιρίου. 3 

Έγκριση μεταφοράς συντελεστή δόμησης διατηρημένου ακινήτου 
που βρίσκεται εντός του ρυμοτομικού σχεδίου Αθηνών.4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΑΕ 3455 (1) 

Κήρυξη αναδασωτέας έκτασης 29.030 τ.μ. στη θέση Κιάφα - Ράχη 
κοινότητας Φούρνων Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθ. Κ 847/17.9.92 πρόταση του Δασονομείου Κρανιδίου 
με την οποία προτείνεται η κήρυξη της έκτασης που αναφέρεται.στο 
θέμα ως αναδασωτέας, αποφασίζουμε: 

Κηρύσσουμε αναδασωτέα με σκοπό την επαναδημιουργία της δασι¬ 
κής βλάστησης που καταστράφηκε από πυρκαγιά, με φυσική αναγέν¬ 
νηση τη δημόσια δασική έκταση εμβαδού 29,030 στρεμ. που βρίσκεται 
στη θέση Κιάφα - Ράχη κοινότητας Φούρνων και προσδιορίζεται από τα 
στοιχεία 1, 2, 3,4, α, β, γ, δ, ε, ζ, 4, 5,6, 7,8, 9,10,11,12,13,14, 
18,19,20,21,28,29,30,31,38,39, 40,41,42,48,49,50,51, 
58, 59, 60, 61, 1 και έχει όρια: 

Ανατολικά: Με δημόσιο δάσος, δημόσια δασική έκταση και ελαια- 
γρούς. 

Δυτικά: Με δημόσια δασική έκταση, αναδασωτέα έκταση και ελαια- 
γρούς. 

Βόρεια: Με δημόσια δασική έκταση και ελαιαγρούς. 

Νότια: Με δημόσια δασική έκταση και ελαιαγρούς. 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 30 Σεπτεμβρίου 1992 
Η Νομάρχης 

ΑΛΕΞΑΝΔΡΑ ΒΑΚΑΛΟΓΛΟΤ 

Αριθ. 2929 (2) 

Κήρυξη αναδασωτέας έκτασης 28,500 στρέμ στη θέση Καραθώνα Δή¬ 
μου Ναυπλίου Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 6.7.92 πρόταση του Δασολόγου Ζωντού Ευστ. με την οποία 
προτείνεται η κήρυξη της έκτασης που αναφέρεται στο θέμα ως αναδα¬ 
σωτέας, αποφασίζουμε: 

Κηρύσσουμε αναδασωτέα με σκοπό την επαναδημιουργία με φυσική 
αναγέννηση της δασικής βλάστησης που καταστράφηκε από πυρκαγιά 
τη δημόσια δασική έκταση εμβαδού 28,500 στρεμ. που βρίσκεται στη 


θέση Καραθώνα Δήμου Ναυπλίου και προσδιορίζεται από τα στοιχεία 
και έχει όρια: 

ΤΜΗΜΑ (Α,Β,Γ,Δ) 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

ΤΜΗΜΑ 2 (Ε, Ζ, Η, θ) 
έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με επαρχιακό δρόμοόπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

' Ναύπλιο, 30 Σεπτεμβρίου 1992 
Η Νομάρχης 

ΑΛΕΞΑΝΔΡΑ ΒΑΚΑΛΟΓΛΟΪ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


(3) 

Τροποποίηση του εγκεκριμένου ρυμοτομικού σχεδίου Αθηνών και καθο¬ 
ρισμός θέσης και διάταξης κτιρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 29 και 70 του Ν. Δ/τος της 
17.7.1923 «περίσ χεδίων πόλεων κλπ.» (Α' 228) όπως μεταγενέστερα 
τροποποιήθηκαν και συμπληρώθηκαν. 

2. Τις διατάξεις του άρθρου 23 (παρ. 1 εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

'· 3. Τις διατάξεις της παρ. 3 του άρθρου 99 του Ν. 1892/1990 για 
τον εκσυγχρονισμό και την ανάπτυξη και άλλες διατάξεις» (Α' 101), 
όπως αντικαταστάθηκε με το άρθρο 7 παρ. 2 του Ν. 2052/1992 (Α' 
94), 

4. Την Τ 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β’ 702). 

5. Τις 275 και 731/1991 γνωμοδοτήσεις του Δημοτικού Συμβου¬ 
λίου Αθηνών. 

6. Την 258/1992 γνωμοδότηση του Κεντρικού Συμβουλίου Περι¬ 
βάλλοντος, Χωροταξίας και Δημοσίων Έργων. 

7. Την 353/1992 γνωμοδότηση του Συμβουλίου της Επικράτειας, 


με πρόταση του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

1. Εγκρίνεται η τροποποίηση του ρυμοτομικού σχεδίου Αθηνών στο 
Ο.Τ. 32 που βρίσκεται μεταξύ των οδών Κεραμεικού, Μυλλέρου, Για- 
τράκου και Λεωνίδου, και έχει χαρακτηρισθεί ως χώρος για την ανέ¬ 
γερση σχολείου με το από 26.1.1988 Π.Δ/γμα (Δ' 363), με τον απο¬ 
χαρακτηρισμό αυτού και το χαρακτηρισμό του ως χώρου κοινόχρηστου 
πρασίνου, όπως φαίνεται με στοιχεία Α, Β, Γ, Δ, Α στο σχετικό πρωτό¬ 
τυπο διάγραμμα σε κλίμακα 1:500 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 75473/1992 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Καθορίζεται η θέση και διάταξη του υφισταμένου διατηρητέου κτι¬ 
ρίου και η χρήση του ως κτιρίου πολιτιστικών εκδηλώσεων. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΑΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΟΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(4) 

Έγκριση μεταφοράς συντελεστή δόμησης διατηρημένου ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (ΦΕΚ 58/Α). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α), όπως τροποποιήθηκε με το από 
19.6.1987 Π. Δ/γμα (ΦΕΚ 592/Δ). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 
154/Α) όπως τροποποιήθηκε με το υπ’ αριθμ. 367/1987 Π. Δ/γμα 
(ΦΕΚ 163/Α). 

4. Τις διατάξεις του άρθρου 23 παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α). 

5. Την υπ’ αριθ. Τ. 1503/1991 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων Έργων «Κα¬ 
θορισμός αρμοδιοτήτων του Υφυπουργού Περιβάλλοντος, Χωροταξίας 
και Δημοσίων Έργων Χρήστου Κατσιγιάννη» (Β' 702). 

6. Την 23770/1991 πράξη συναίνεσης ενώπιον της συμβολαιογρά¬ 
φου Αθηνών Διονυσίας Παπά - Κοσμοπούλου, της Αθηνάς Σωτηροπού- 
λου - Γερμανού δια του πληρεξουσίου της Σπυρίδωνος Φασούλα, απο¬ 
κλειστικής κυρίας του περιγραφομένου στο άρθρο 1 του παρόπντος ακι¬ 
νήτου. 

7. Την κατόπιν αυτοψίας της υπαλλήλου Νικολέττας Χριστοφίλου 
επιβεβαίωση των εμπλεκομένων στον υπολογισμό του μεταφερόμενου 
συντελεστή δόμησης στοιχείων του οικινήτου που βρίσκεται εντός του 
ρυμοτομικού σχεδίου Αθηνών επί της οδού Καλλιδρομίου αριθ. 73. 

8. Την 245/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την 30573/17.1.1992 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 


ρυνομένου) που έχει χαρακτηριστεί ως διατηρητέο με την 32526/ 
1526/4.4.1988 (Δ’ 376) απόφαση του Αναπληρωτή Υπουργού Περι¬ 
βάλλοντος Χωροταξίας και Δημοσίων Έργων και βρίσκεται εντός του 
ρυμοτομικού σχεδίου Αθηνών (περιοχή Εξαρχείων) επί της οδού Καλλι- 
δρομίου αριθ. 73 και του οποίου την αποκλειστική κυριότητα έχει η πα¬ 
ραπάνω συναινούσα στην μεταφορά του συντελεστή δόμησης Αθηνά 
Σωτηροπούλου - Γερμανού, όπως το βαρυνόμενο ακίνητο φαίνεται με 
μαύρη διαγράμμιση στο σχετικό πρωτότυπο διάγραμμα σε κλίμακα 
1:200 που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την 69041/1992 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 153,20 τ.μ. 

β. Ποσοστό κάλυψης: 70% 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 2,1 

δ. Δομήσιμη επιφάνεια που αντιστοιχεί σ’ αυτό: 321,72 τ.μ. 
(153,20x2,1= 321,72 τ.μ.). 

ε. Δομημένη επιφάνεια: 232,87 τ.μ. (108,00 τ.μ. στο ισόγειο και 
124,78 τ.μ. στους ορόφους). 

στ. Μεταφερόμενη δομήσιμη επιφάνεια: 88,85 τ.μ. από ορόφους. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Αθηνάς Σωτηροπούλου - Γερμανού, για εμβαδόν 8δ,85 τ.μ. 
από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 27 Ιουνίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΧΡΗΣΤΟΣ ΚΑΤΣΙΓΙΑΝΝΗΣ 

